
        REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 za otvaranje stečajnog postupka nad dužnikom GREGORAN j.d.o.o., Beli Manastir, Trg Slobode 29/a, MBS: 030138690, OIB: 83751735094, dana 9. kolovoza 2018. godine


r i j e š i o   j e


I  OBUSTAVLJA SE stečajni postupak nad dužnikom GREGORAN j.d.o.o., Beli Manastir, Trg Slobode 29/a, MBS: 030138690, OIB: 83751735094. 

II  Ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka zakazano za 4. rujan 2018. godine u 9,40 sati neće se održati.

III Troškove provedenog prethodnog postupka u iznosu od 4.229,47 kn dužan je naknaditi dužnik. 

Obrazloženje


Dana 19. siječnja 2018. godine zaprimljen je na ovome sudu prijedlog FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/18-01/04 Ur. broj 04-06-18-270 od 18. siječnja 2018. godine, za otvaranje stečajnog postupka nad dužnikom GREGORAN j.d.o.o., Beli Manastir, Trg Slobode 29/a, MBS: 030138690, OIB: 83751735094.  

U zahtjevu je navela da na dan 17. siječnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 101.946,42 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik ima 3 zaposlena radnika.

FINA je dostavila popis računa i oročenih novčanih sredstava dužnika na dan 17. siječnja 2018. godine te u svom podnesku od 18. siječnja 2018. godine navodi da dužnik na dan 17. siječnja 2018. godine u Jedinstvenom registru računa ima otvorene sljedeće račune i oročena novčana sredstva: HR1424020061100746561 Erste & Steiermärkische bank d.d., HR4323400091110613759 Privredna banka Zagreb d.d., te da na temelju čl. 112. st. 5. Stečajnog zakona dužnik na dan 17. siječnja 2018. godine na ime predujma za namirenje troškova stečajnog postupka ima zaplijenjena novčana sredstva u iznosu od 270,53 kn.
   
Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. Stečajnog zakona („Narodne novine“ broj 71/15 i 104/17; u daljnjem tekstu SZ), te je zakazao ročište radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka nad dužnikom GREGORAN j.d.o.o., Beli Manastir, Trg Slobode 29/a, MBS: 030138690, OIB: 83751735094 (čl. 123. i 128. st. 1. SZ-a).

Dana 16. srpnja 2018. godine zakonski zastupnik dužnika dostavio je sudu Potvrdu o blokadi računa i novčanih sredstava ovršenika od 16. srpnja 2018. godine iz koje je vidljivo da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi.

Sud je izvršio uvid u spis i dokumente u spisu i to Potvrdu o blokadi računa i novčanih sredstava ovršenika od 16. srpnja 2018. godine te utvrdio da je dužnik do završetka prethodnoga postupka postao sposoban za plaćanje sud je skladu s čl. 128. st. 9. SZ-a obustavio postupak.

Budući je FINA u svom zahtjevu za provedbu skraćenog stečajnog od 18. siječnja 2018. godine navela da temeljem čl. 112. st. 5. Stečajnog zakona dužnik na dan 17. siječnja 2018. na ime predujma za namirenje troškova stečajnog postupka ima zaplijenjena novčana sredstva u iznosu od 270,53 kn, troškove provedenog postupka koje u skladu s čl. 114. st. 1. SZ-a čini iznos predujma od 1.000,00 kn za Fond za namirenje troškova stečajnog postupka te iznos od 3.229,47 kn za jednokratnu nagradu privremenom stečajnom upravitelju a što čini ukupan iznos od 4.500,00 kn dužan je naknaditi dužnik.


U Osijeku 9. kolovoza 2018. 

STEČAJNI SUDAC
[bookmark: _GoBack]mr. sc. Boris Vuković



Zapisničar Danijela Špeletić

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

DNA:
- predlagatelju na njegov poslovni broj
- dužniku GREGORAN j.d.o.o., Beli Manastir, Trg Slobode 29/a
- privremenom steč. upravitelju Margareta Bondža, Vinkovci, Lapovačka 30
- e-ogl. ploča
- riješeno obustavom 
- kal 26.09.2018.

